Wĩĩtĩkio na ndini

tũtingĩhota kũhiriga na kinyi kĩharo kĩothe kĩhumbĩtwo na rĩtwa wĩtĩkio kana ndini(kuuma gĩthweri 'dini'), no na njĩra ya gũcũnĩrĩra no tũtaũre ndini ta mũtaratara wa gũtĩa mbũũkio(symbols) ng'ania ta ragũku(divine).

ndini nyingĩ cikoragwo na rũgano rũtungu(grand narrative) rũrĩa rũtarĩria ũrĩa indo ciothe itarie. ciũria iria andũ methagĩrĩraga njokio ndini-inĩ nĩ ta:

"gĩturwa giitũ mũmũrũmwe-inĩ nĩ kĩrĩkũ?"

"bata/kĩene kĩa mũtũrĩre wiitũ nĩ kĩ?"

"nĩ kĩĩ gĩcokaga thutha wa gĩkuũ gĩitũ?"

"nĩ mĩtugo ĩrĩkũ tũbataire kwĩthema na nĩ ĩrĩkũ tũbataire kũiyũkia?"

wĩtĩkio nĩ ũnyitĩte itemi rũnene harĩ kũicũhia mĩtugo ya andũ kuma tene. Ngaĩ nĩ kĩrema(object) kĩrĩa kĩrĩ gacumbĩrĩ-inĩ ka ũtũro kũringana na ndini nyingĩ ona gũtwĩka okaga na marĩtwa makũranu. ndini cia Ũkristiano,  ũithiramu, ũhebrania ona cia ũndũire cia Agĩkũyũ itambũrĩte Ngai ũmwe. ndini ya ũhĩndĩ(hinduism) ĩtambũrĩte makai aigĩ. ndini ya ũmbutha(budhism) ndĩtambũrĩte ngai ona ũrĩkũ.

 Akani Ngai 
mũigana wa andũ arĩa maregana na irĩra iria ititikagwo na ndini nene no ĩrathiĩ ĩambatĩrĩire. aingĩ ao makindagĩrĩragia atĩ no ũthũrima na ũthuthuria(science) cingĩkorwo irĩ njĩra cia gũkinyĩra ma ya o kĩũria tũngĩkorwo nakĩo.